Document ID: 32008D0268

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 17ης Μαρτίου 2008
για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τον εξωτερικό ελεγκτή της Suomen Pankki
(2008/268/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
το πρωτόκολλο για το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας, το οποίο προσαρτάται στη συνθήκη για την ίδρυση της Ευρωπαϊκής Κοινότητας, και ιδίως το άρθρο 27.1,
τη σύσταση ΕΚΤ/2008/1 της Ευρωπαϊκής Κεντρικής Τράπεζας, της 28ης Ιανουαρίου 2008, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Suomen Pankki (1),
Εκτιμώντας τα ακόλουθα:
(1)
Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών του Ευρωσυστήματος ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
(2)
Η θητεία του σημερινού εξωτερικού ελεγκτή της Suomen Pankki θα λήξει μετά τον έλεγχο του οικονομικού έτους 2007. Είναι, επομένως, αναγκαίος ο διορισμός εξωτερικού ελεγκτή για το 2008 και εξής.
(3)
Η Suomen Pankki επέλεξε ως εξωτερικό ελεγκτή της για τα οικονομικά έτη 2008 έως 2012 την KPMG Oy Ab.
(4)
Το διοικητικό συμβούλιο της ΕΚΤ συνέστησε το διορισμό της εταιρείας KPMG Oy Ab ως εξωτερικού ελεγκτή της Suomen Pankki για τα οικονομικά έτη 2008 έως 2012.
(5)
Είναι σκόπιμο να ακολουθηθεί η σύσταση του διοικητικού συμβουλίου της ΕΚΤ και να τροποποιηθεί αναλόγως η απόφαση 1999/70/ΕΚ του Συμβουλίου (2),
ΑΠΟΦΑΣΙΖΕΙ:
Άρθρο 1
Το άρθρο 1 παράγραφος 11 της απόφασης 1999/70/ΕΚ αντικαθίσταται από το ακόλουθο κείμενο:
«11. Η εταιρεία KPMG Oy Ab διορίζεται εξωτερικός ελεγκτής της Suomen Pankki για τα οικονομικά έτη 2008 έως 2012.».
Άρθρο 2
Η παρούσα απόφαση κοινοποιείται στην Ευρωπαϊκή Κεντρική Τράπεζα.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Βρυξέλλες, 17 Μαρτίου 2008.

Labels: 2
18
9
4